Document ID: /fineweb-2-swissfilter-quality_10-filterrobots/filtered/02038.jsonl.gz/5461

Glindesdi saira tard hai dà en il tunnel da Carrera a Valendau in accident da lavur. In lavurer è vegnì tutgà da material ch'è crudà giu da la cuverta dal tunnel. Il material ha sepulì el parzialmain. Collegas da lavur han deliberà el. Silsuenter ha l'ambulanza transportà el en l'ospital chantunal a Cuira.
Ord motivs da segirtad ha il chantun serrà la via. In sviament è signalisà. La proxima infurmaziun è annunziada sin la pagina dal chantun per gievgia endamaun a partir da las 06:00.